Den Nord-Cimbriske Tilskuer, 1832-07-08
Politiske Efterretninger. Engeland. Den 27de Juni forføiede LordKanisteren sig, ledsaget af et stort Antal Pairer, af Taleren i Underhuset og af mere end af 300 Medlemmer af samme i høitidelig Optog til det kongl. Pallads, for at overrække Parlamentets Adresse i Anledning af det nylig foretagne Angreb paa Hs. Majestæts Person. Deputationen blev meget naadig modtaget af Kongen. - Af Vidnes førelsen og Forhøret over Gierningsmanden til Anfaldet paa Hs. Majestæt, erfarer man nu, at Stenen traf Kongen i Panden tæt ved Hatte randen, og efterlod en rød Plet og en Bule i Panden, og den traf med saadan Force, at Kongen tumlede tilbage og maatte sætte sig ned; og det synes, som at Forbryderens Foretagende hidrører fra en yderst trængende Stilling, hvori han var bleven sat ved at miste sin Pension som Pensionair ved Greenwich Hospital, hvorfra han for en Forseelse var bleven bortjaget; han havde da ansøgt Kongen om at faae Pensionen tilbage, hvilket var bleven ham afslaaet; han var herved geraadet i den yderste Nød, saa at han i Fortvivlelse synes at have grebet til den skrækkelige Handling at ville angribe sin Konge, som vist ikke engang har været vidende om de fande Onstændigheder, da Forbryderen siger, at han blev udjaget af Hospitalet, fordi han havde sagt til Opvarteren, at han kun behøvede at frie hans Værelse en Gang om Dagen. - En ny Protocol skal nu være udkommen fra Londonner-Conferentsen af de 3 Magter, som have overtaget Protectoratet over Grækerland; den skal indeholde 3de Artikler: 1. Skal Prinds Otto forføie sig til sit ny Rige ledsaget af 30,000 Md. bayerske Tropper, som skulle forblive der; 2 de tre Magter, som have undertegnet denne Protocol, garantere ham et Laan paa 20 Millioner Franks; 3 døer Prinds Otto, som Konge af Grækerland, uden Efterkommere, saa arves Kronen ikke af det regierende Huus i Bayern, men de 3 Magter vælge en ny Fyrste. - Lord Palmerstone har erklæret i Underhuset, at Tractaten med Hensyn til Grækerland vil saasnart den af vedkommende Magter er ratificeret, blive forelagt Underhuset. Her sandt den 28de Juni en Discusion Sted, i Anledning af at Hr. Fergusson opfordrede Regjeringen til at forelægge Underhuset en Afskrift, af det russiske Manifest angaaende Polen, da han ikke fandt, at der var en eeneste Artikel i den polske Constitution, uden at den var bleven krænket; han syntes derfor at det var retfærdigt, at Polakkerne havde grebet til Vaaben, ikke mod Keiser Nicholaus, men for at forsvare Constitutionen, som de høidelig havde aflagt deres Eed paa; og han fandt ikke, at den engelske Regjering burde opgive Wiener=Congress Acten. Den engelske Minister for de udenlandske Anliggender Lord Palmersione modsatte sig aldeles ikke dette Andragende; men erklærede meget mere, at Brittanien, som en af de mange contraherende Magter, havde upaatvivlelig Ret til at tilkjendegive sin Mening om den rigtige udtydning af hiin Tractat, og at Ministrene havde grebet til saadanne Forholdsregler desangaaende, som under Europas nærværende indviklede Stilling var meest passende. Her forsikkres, at Lord Durhanskal i en speciel Sendelse i Anledning af den polske Sag afreise til St. Petersburg, og vil - i Følge Courieren 4 indskibe sig paa Krigskibet "Talavera, for at seile til Kjøbenhavn eller Hamborg, hvor en kongl. Dampbaad skal føre ham til Petersburg. Fra Portugal seer man daglig afgjørende Efterretninger imøde: Dom Pedro skal paa det Fuldkomneste være forsynet med alle Fornødenheder. Breve fra Lissabon af 16de Jul skildre Landets Stemning, som yderst ugunstig for Don Miguel; og Expeditionen skal - i Følge paalidelige Efterretninger – den 9de Juni være gaaet fra St. Miguel under Seil, og ere herfra 3 Dampbaade stødte til; i en 14 Dages Tid vil den have naaet sin Bestemmelse.